
РЕПУБЛИКА СРБИЈА
НАРОДНА СКУПШТИНА
Одбор за правосуђе, државну 
управу и локалну самоуправу
07 Број: 06-2/151-26
13. јул 2026. године
Б е о г р а д

З А П И С Н И К
26. СЕДНИЦЕ ОДБОРА ЗА ПРАВОСУЂЕ, ДРЖАВНУ УПРАВУ
И ЛОКАЛНУ САМОУПРАВУ,  ОДРЖАНЕ 7. ЈУЛА 2026. ГОДИНЕ

	Седница је почела у 18,10 часова.

Седницом је председавао др Угљеша Мрдић, председник Одбора.

	Седници су присуствовали чланови Одбора: Драган Николић, Јасмина Палуровић, Биљана Илић Стошић, Лидија Начић, Ђорђе Комленски, Наташа Милић Милаш и Ристо Костов.

	Седници су  присуствовали и: Горан Спасојевић, заменик члана Јована Палалића, Бранко Павловић, заменик члана Ане Крстић и Борис Бајић, заменик члана проф. др Балинта Пастора. 

Седници нису присуствовали чланови Одбора: Павле Грбовић, Александар Јовановић, Верица Милановић, проф. др Јелена Јеринић, Филип Таталовић и Дејан Шулкић, као ни њихови заменици.

Седници Одбора је присуствовао и Ненад Вујић, министар правде и Јован Ћосић, помоћник министра за нормативне послове.

Председник Одбора је, у складу са чланом 72. став 2. Пословника Народне скупштине, обавестио чланове и заменике чланова Одбора  да је седница Одбора сазвана у року краћем од рока предвиђеног Пословником, због потребе да Одбор утврди амандмане Одбора на Предлог закона о изменама и допунама Кривичног законика, у складу са чланом 157. став 6. Пословника Народне скупштине, као и да би размотрио наведени предлог закона у појединостима.

Председник Одбора је, сходном применом члана 92. став 2. Пословника Народне скупштине, предлажио да се Дневни ред 26. седнице Одбора допуни тачком 2. која гласи:
„Разматрање Предлога закона о изменама и допунама Кривичног законика, који је поднела Влада (број 011-2043/26 од  19. јуна 2026. године), појединостима“.
Чланови и заменици чланова Одбора су једногласно прихватили наведени предлог.

Чланови и заменици чланова Одбора су једногласно утврдили следећи

Д н е в н и  р е д :

1. Утврђивање амандмана Одбора на Предлог закона о изменама и допунама Кривичног законика, који је поднела Влада (број 011-2043/26 од  19. јуна 2026. године);
2. Разматрање Предлога закона о изменама и допунама Кривичног законика, који је поднела Влада (број 011-2043/26 од  19. јуна 2026. године), појединостима.


ПРВА ТАЧКА: Утврђивање амандмана Одбора на Предлог закона о изменама и допунама Кривичног законика, који је поднела Влада (број 011-2043/26 од  19. јуна 2026. године).
Председник Одбора је обавестио чланове и заменике чланова Одбора да је потребно да Одбор поднесе два амандмана на чланове 4. и 5. Предлога закона о изменама и допунама Кривичног законика, имајући у виду да је на дневном реду седнице Народне скупштине која је у била току Предлог закона о оружју и муницији, као и да је друга тачка Предлог закона о изменама и допунама Кривичног законика, који је Влада, између осталог, поднела ради потребе да се Кривични законик усклади са одредбама Закона о оружју и муницији.
Председник Одбора је предложио следећи текст амандмана које Одбор треба да поднесе:
I
Члан 4. Предлога закона мења се и гласи: 

	Даном почетка примене чл. 2. и 3. овог закона престају да важе члан 348. Кривичног законика и чланови 40. и 41. Закона о испитивању, жигосању и обележавању оружја, направа и муниције.
	
О б р а з л о ж е њ е

	Амандман се предлаже ради усклађивања са почетком примене одговарајућих одредаба Предлога закона о оружју и муницији.

II

	Члан 5. Предлога закона мења се и гласи: 

Овај закон ступа на снагу осмог дана од дана објављивања у „Службеном гласнику Републике Србије”, а одредбе чланова 2. и 3. овог закона почињу да се примењују након девет месеци од дана ступања на снагу овог закона.”

О б р а з л о ж е њ е

	Амандманом се предлаже да закон ступи на снагу осмог дана од дана објављивања у „Службеном гласнику Републике Србије”, а да се почетак примене чланова 2. и 3. овог закона одложи за девет месеци од дана његовог ступања на снагу због усклађивања са почетком примене одредаба Предлога закона о оружју и муницији.

Министар правде је навео да ће се предложеним амандманима ускладити одредбе о ступању на снагу Закона о оружју и муницији и Кривичног законика и тако отклонити могуће тешкоће у тумачењу наведених одредби. 
Председник Одбора је, пошто није било пријављених за реч, закључио расправу и ставио на гласање предложен амандмане на Предлог закона о изменама и допунама Кривичног законика, као и да за известиоца Одбора на седници Народне скупштине, буде одређен др Угљеша Мрдић, председник Одбора.
Чланови и заменици чланова Одбора су једногласно прихватили наведени предлог.
Председник Одбора је констатовао да је Одбор одлучио да поднесе амандмане на чланове 4. и 5. Предлога закона о изменама и допунама Кривичног законика.
Министар правде Ненад Вујић, представник предлагача је прихватио поднете амандмане Одбора на чланове 4. и 5. Предлога закона о изменама и допунама Кривичног законика.
[bookmark: _GoBack]Председник Одбора је констатовао да је представник предлагача прихватио амандмане Одбора на чланове 4. и 5. Предлога закона о изменама и допунама Кривичног законика.
ДРУГА ТАЧКА: Разматрање Предлога закона о изменама и допунама Кривичног законика, који је поднела Влада (број 011-2043/26 од  19. јуна 2026. године), појединостима.
Председник Одбора је предлажио да Одбор обави обједињену расправу о амандманима, као и да се по закључењу расправе обави групно гласање, а чланови и заменици чланова Одбора су већином гласова прихватили наведени предлог.
Председник Одбора је обавестио да је на Предлог закона о изменама и допунама Кривичног законика, поднето 10 амандмана које су поднели народни посланици: Павле Грбовић, Ахмедин Шкријељ, др Анна Орег, Шаип Камбери, Владимир Пајић, Минела Календер, Ђорђе Комленски, Здравко Понош, Стефан Јањић, проф. др Драган Делић, проф. др Слободан Цвејић, др Татјана Марковић-топаловић, Слободан Петровић, Верица Милановић, Петар Бошковић, Маријан Ристичевић, Мирослав Алексић, др Ана Јаковљевић, Борислав Новаковић, Урош Ђокић, Александар Ивановић, Ненад Милојичић, проф. др Снежана Ракић, Ивана Роквић и Ђорђе Станковић.
Председник Одбора је отворио расправу у вези са овом тачком дневног реда, а како се нико није јавио за реч, председник Одбора је закључио расправу и позвао Одбор да се изјасни о амандманима на Предлог закона о изменама и допунама Кривичног законика за које предлагач закона предлаже Народној скупштини да буду одбијени.
	Одбор је већином гласова одлучио да предложи Народној скупштини да одбије амандмане:
-на члан 1. који су заједно поднели народни посланици Павле Грбовић, Ахмедин Шкријељ, др Анна Орег, Шаип Камбери, Владимир Пајић и Минела Календер;
-на члан 1.  са исправком који је поднео народни посланик Ђорђе Комленски;
-на члан 2. који су заједно поднели народни посланици Павле Грбовић, Ахмедин Шкријељ, др Анна Орег, Шаип Камбери, Владимир Пајић и Минела Календер;
-на члан 2. са исправком који је поднео народни посланик Ђорђе Комленски;
-на члан 2. који су заједно поднели народни посланици Здравко Понош, Стефан Јањић, проф. др Драган Делић, проф. др Слободан Цвејић, др Татјана Марковић-топаловић, Слободан Петровић, Верица Милановић и Петар Бошковић;
-на члан 3. који је поднео народни посланик Маријан Ристичевић;
-на члан 3. који су заједно поднели народни посланици Павле Грбовић, Ахмедин Шкријељ, др Анна Орег, Шаип Камбери, Владимир Пајић и Минела Календер;
-на члан 3. који су заједно поднели народни посланици Здравко Понош, Стефан Јањић, проф. др Драган Делић, проф. др Слободан Цвејић, др Татјана Марковић-топаловић, Слободан Петровић, Верица Милановић и Петар Бошковић;
-на члан 3. који су заједно поднели народни посланици Мирослав Алексић, др Ана Јаковљевић, Борислав Новаковић, Урош Ђокић, Александар Ивановић, Ненад Милојичић, проф. др Снежана Ракић, Ивана Роквић и Ђорђе Станковић;
-на члан 4. који је поднео народни посланик Маријан Ристичевић.

Председник Одбора је предложио да за известиоца Одбора на седници Народне скупштине  за ову тачку буде одређен  др Угљеша Мрдић, председник Одбора.

Чланови и заменици чланова Одбора су  једногласно прихватили наведени предлог.


Седница је завршена у 18,20 часова.



 СЕКРЕТАР  			                                                              ПРЕДСЕДНИК


Сања Пецељ       			                                                др Угљеша Мрдић


